Դա առաջին հերթին բերում է ոգևորություն: Նկարիչը հասկանում է, որ իրենով հետաքրքրվում են, իր ստեղծագործությունները գնահատում են կամ չեն գնահատում, համենայնդեպս ուշադրության են արժանացնում: Շատ կարևոր է նկարչի մասին խոսել, իր գործը նայել: Իհարկե, մրցանակաբաշխությունը մեծ ստիմուլ է ապագա աշխատանքների համար: Դժբախտաբար վերջին 15 տարիներին միակ մրցանակաբաշխությունը, որ Նկարիչների միությունն իրականացնում է, Համաշխարհային հայկական կոնգրեսի, Ռուսաստանի հայերի միության, Արա Աբրահամյանի ջանքերի շնորհիվ է կատարվում: Այլ մրցանակաբաշխություններ մենք չենք ունեցել: Մենք ամենաակտիվ միություններից մեկն ենք, ինչը երևում է մեր ցուցասրահներից: Երկու օրից կբացվի Հայ քանդակագործության հանրապետական ցուցահանդեսը, մոտավորապես 10 օրը մեկ մի ցուցահանդեսի բացում ենք անում: